《饮张质卿太仆宅和质卿韵 其二》
明代·余继登

百年能几别，一别动经时。此会真当醉，那能常若兹。

兴缘诸子发，衰自二毛知。惭愧赓高唱，君言尽色丝。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。